Haimón (syn Kreonta)

Haimón (starogr. Αἵμων – Haimón, ) je v gréckej mytológii syn tébskeho kráľa KreontaApollodoros, Kronika, 3,5,8. a jeho manželky Eurydiky.

Haimón bol snúbencom Antigony, dcéry tébskeho kráľa Oidipa, ktorý bol vypovedaný z Téb za neúmyselné zločiny predpovedané dávnou veštbou – zabil totiž nevedomky vlastného otca, kráľa Laia a následne sa oženil s vlastnou matkou Iokastou. 
Keď sa to po rokoch dozvedel, sám sa oslepil, nechcel už vidieť slnečný jas, ktorý mu ukazoval temnú hĺbku jeho pádu. Antigona potom svojho otca sprevádzala a opatrovala vo vyhnanstve, až do jeho smrti.

Jej bratia Eteokles a Polyneikes sa domáhali vlády v Tébach a tak sa z nich stali nepriatelia. Eteokles bažiaci po moci Polyneika nakoniec s pomocou strýka Kreonta z Téb vyhnal,Pausanias, Periégésis tés Hellados, 9,5,12.  ale Polyneikes sa uchýlil v Argu u kráľa AdrastaApollodoros, Kronika, 3,6,1. a spolu s ním a s ďalšími vodcami zhromaždili armádu a napadli Téby.Homér, Iliada, 4,364.  V tejto vojne zvanej Siedmi proti Tébam, bratia Eteokles a Polyneikes zomreli po vzájomnom súboji.Hyginus, Fabulae 68. Kým bol Eteoklovi usporiadaný pohrebný obrad, mŕtve telo Polylneika nesmelo byť z príkazu kráľa Kreóna pod hrozbou smrti pochované.Hyginus, Fabulae 72.

Antigona a Argeia, manželka Polyneika ho aj napriek zákazu pochovali. Neposlúchli, aby jeho duša mohla opustiť telo a nájsť večný pokoj. Kým sa Argeii potom podarilo utiecť, Antigonu zajali a Kreón sa ju rozhodol potrestať, chcel ju najprv nechať zavraždiť pred očami svojho syna, nakoniec však rozkázal, aby ju zamurovali v kráľovskej hrobke.

Haimón sa proti príkazu otca postavil, prosil a presviedčal. Až strach z pomsty bohov za taký krutý čin donútil Kreóna vrátiť Antigone slobodu. Keď však otvorili hrobku, bolo už neskoro, Antigona sa medzitým v hrobke obesila.

Haimón sa potom zo žiaľu pred očami svojho otca prebodol mečom.

 Referencie a bibliografia 

Kategória:Postavy gréckej mytológie
Kategória:Obete samovrážd v gréckej mytológii